Държавен вестник, бр. 87, 2007 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  87
ва в процедурата по чл. 9 обществена поръчка
за доставка на разрешените от Европейската
комисия количества земеделски продукти от
интервенционни запаси, които се съхраняват в
друга държава членка.
(2) Обявлението за обществена поръчка по
ал. 1, освен реквизитите, предвидени в Закона
за обществените поръчки, трябва да съдържа и:
1. стойността на транспортните разходи,
които се изплащат за превоз на земеделските
продукти;
2. местата и сроковете за доставка на земе-
делските продукти;
3. възможността задължението за доставка
да бъде изпълнено чрез закупуване на земедел-
ските продукти от пазара на Общността, като в
този случай доставчикът няма да получи стой-
ността на транспортните разходи;
4. задължение на спечелилия процедурата
участник да застрахова земеделските продук-
ти, които превозва;
5. задължение на спечелилия процедурата
участник да внесе в полза на Разплащателната
агенция гаранция за изпълнение на договора
съгласно чл. 7, ал. 4 на Регламент (ЕИО) № 3149/
92 на Комисията от 29 октомври 1992 г. относно
установяване на подробни правила за доставка
на храни от интервенционни складове в полза
на най-нуждаещите се в Общността.
(3) Гаранцията по ал. 2, т. 3 се освобождава
при представяне на документ за приемане на
земеделските продукти в обект за съхранение
на храни на юридическото лице с нестопанска
цел по чл. 6, ал. 1.
(4) Разплащателната агенция съобщава на
компетентната институция на държавата член-
ка, от която се прехвърлят интервенционни
запаси, името (наименованието) на спечелилия
процедурата участник.
Чл. 13. (1) Лицата, спечелили процедурите
по чл. 9, изтеглят земеделските продукти от ин-
тервенционните запаси в сроковете по чл. 3,
пар. 2 от Регламент (ЕИО) № 3149/92 на Коми-
сията от 29 октомври 1992 г. относно установя-
ване на подробни правила за доставка на храни
от интервенционни складове в полза на най-
нуждаещите се в Общността.
(2) Разплащателната агенция включва в до-
говорите за обществена поръчка санкции за
забава при получаване на земеделските продук-
ти от интервенционните запаси.
Чл. 14. Лицата, спечелили процедурите по
чл. 9 и по чл. 10, етикетират храните от интер-
венционни запаси, които ще се разпределят за
социално слаби лица съгласно Закона за храни-
те, и поставят надпис “Помощ от ЕО” и изобра-
жение на знамето на Европейския съюз.
Чл. 15. (1) Разплащателната агенция прове-
рява дали:
1. изтеглените от интервенционните запаси
земеделски продукти се използват по предназ-
начение;
2. отпуснатите суми са използвани за закупу-
ване на храни, които ще се разпределят за соци-
ално слаби лица.
(2) Разплащателната агенция извършва про-
верки на количеството, състава, пакетирането,
етикетирането и спазването на сроковете за
доставка на храните до обектите за съхранение
на храни на организациите по чл. 6, ал. 1.
(3) Безопасността на доставените храни се
контролира от органите на държавния здравен
контрол и на държавния ветеринарно-санита-
рен контрол по реда на Закона за храните.
Г л а в а  ч е т в ъ р т а
УСЛОВИЯ И РЕД ЗА РАЗПРЕДЕЛЕНИЕ
НА ХРАНИТЕ
Чл. 16. (1) Юридическите лица с нестопан-
ска цел по чл. 6, ал. 1 разпределят храните на
социално слабите лица, определени съгласно
чл. 7.
(2) Юридическите лица с нестопанска цел
по чл. 6, ал. 1 съобщават на Разплащателната
агенция периодичността, по която ще раздават
храни на социално слабите лица.
(3) Храните се раздават на социално сла-
бите лица в заявените от юридическото лице
с нестопанска цел пунктове за разпределе-
ние срещу подпис въз основа на списъците
по чл. 7, ал. 2.
(4) Храните се раздават на социално слабите
лица под формата на пакети или консерви.
Чл. 17. (1) Юридическите лица с нестопан-
ска цел по чл. 6, ал. 1 са длъжни да съхраняват
получените храни по начин, който гарантира
запазване на тяхното количество и качество.
(2) Юридическите лица с нестопанска цел
по чл. 6, ал. 1 разпределят на социално слаби
лица храни, които отговарят на изискванията
за безопасност за консумация от хора.
(3) Юридическите лица с нестопанска цел
по чл. 6, ал. 1 са длъжни да съхраняват в про-
дължение на 5 години всички счетоводни доку-
менти, свързани с разпределението на храни на
социално слаби лица, и да ги представят за про-
верка на проверяващите от Разплащателната
агенция.
Чл. 18. (1) Разплащателната агенция въз-
становява на юридическите лица с нестопанска
цел по чл. 6, ал. 1 транспортните разходи за пре-
воз на храните от техните обекти за съхранение
на храни до пунктовете за разпределение.
(2) Разплащателната агенция възстановява
на юридическите лица с нестопанска цел по
чл. 6, ал. 1 административните разходи за раз-
пределение на храните в размер 1 % от стой-
ността на разпределените храни. Стойността
на храните се определя съгласно чл. 5, пар. 1 от
Регламент (ЕИО) № 3149/92 на Комисията от
29 октомври 1992 г. относно установяване на
подробни правила за доставка на храни от ин-
тервенционни складове в полза на най-нуждае-
щите се в Общността.